Ek wag vandag vir ‘n e-pos van Researchgate af en kry dit nie. Hulle beveel aan dat ek onder die gemorspos gaan kyk, maar dit is nie daar nie. Daar is wel twee ander e-posse wat my aandag trek.
Wel, ek is meer van ‘n fasiliteerder as onderwyseres. Ek verduidelik die werk en dan gee ek oefeninge wat daarop gebaseer is. Die kinders is dus die meeste van die periode besig om self met die nuwe kennis te werk. Dit is hoe hulle leer. Hulle vat maar min in as hulle vir juffrou moet sit en luister.
Dit is nie stresvol nie, behalwe vir die eerste paar dae tot ek die kinders se name ken. Daarna is hulle my gehoor, en weet ek hoe om elkeen by die werk betrokke te kry. Of sal ek sē het ek geweet? Want ek het my beroep, wat ek altyd as my droomberoep beskou het, verlaat weens uiters ongeskikte kinders en ouers by ‘n welvarende skool in die stad. Ek het net nie meer kans gesien vir ongeskikte kinders wat leuens vertel as hulle werk nie gedoen is nie.
Baie geluk met die uitnodigings! Jou ego kan maar gevlei voel. Betaal hulle vir d vervoer en verblyf? Gaan jy seker in Engels praat? Jy ken mos jou storie? Maar die Covid gooi ons om. As dit nie aanlyn is nie, en jy sien dalk nie kans nie, kan jy die briewe uitdruk en ek sal dit vir jou raam- as bewys dat jy eenkeer so genooi is.
Dankie Scrapy, dit is seker so. Ek voel nogal gevlei, maar ek sal dit nie gaan doen nie. Dalk aanlym?
Jinne!Wat ‘n kompliment!!Ek stel voor jy doen dit vir hulle op die groot skerm vanuit Suid-Afrika.So kry hulle die inligting eerstehands en jy sny die spanningsfaktor effektief uit.Trots op jou!
Dis so lekker om te lees van jou prestasie. Baie geluk. Ek stem ook vir die groot skerm. Waarom sal jy nou geld uitgee as jy ‘n beter opsie het. Sooo trots op jou! ❤